BLA TEBGĦA (IMMAKULATA) Ta' PATRI Ġ. Inti biss waħdek fost kemm huma n-nisa fuqek mar Alla jgħid: ''Waħda hi l-ħamiema tiegħi, waħda, hi l-qaddisa'. Hadt fil-wisa' taż-żmien minn fomm il-ġnus il-barka s-sliema, Mill-għarqa d-dinja kellek Int teħlisha, lis-serpent rasu tisħaq Int dejjiema, lill-mewt tal-ħtija tajt il-mewt infisha, u ta' fidwitna ma' Ibnek sirt Ħaddiema. Sbejħa bħal qamar u bħax-xemx magħżula, saħħarna għal warajk, orbotna miegħek, żommilna din ir-ruħ mid-dnub maħlula. U kif Susan tal-bjuda dhirt, MARIJA, hawn fostna, rodd li fuq il-atar tiegħek nimxu, biex naslu fejnek fit-tgawdija, Ta' VincenT UNGARO Tinżel kull tant tħabbat maż-żġieġ tat-twieqi U traxxax il-jum kollu rqiq irqiq Oħrajn tfawwar l-ibjar, tifqa' l-egħlieqi U timla t-toroq kollha tajn u żlieq. Il-bidwi jħobb jarak timlielu s-swieqi Mingħajr ma tinżel mgħaġġla 'nkella sfiq ; Ix-xiħ, miskin. jisħet it-temp qarrieqi Għaliex ixxarrbu għasra f'nofs ta' trieq. Għidli daqsxejn. Tħoss int il-qabża Ebira Li tniżżlek mis-Smewwiet sabiex tarana/ Taf xejn li tiġi hawnħekk f'daqsxejn ta' gżira2 Naf jien: Jien naf Min jibgħat lilek magħna : Alla jibagħtek hawn. fuq din l-art fqira Għax ħadd ħlief Alla waħdu ma jitmagħna,